paragraph_text: Macchi C.202 Folgore je prvi let imao 1940. godine, a u talijanske zračne snage je bio uveden u srpnju 1941. godine. 1.150 primjeraka su se iskazali u borbama, kao uvjerljivo bolji od svih američkih i britanskih lovaca (u borbama s Hawker Hurricane, glavnim britanskim lovcem u prvim godinama Drugog svjetskog rata, odnos pobjeda prema gubitcima je bio 4,5 1 za korict Folgorea), s izuzetkom Spitfirea. Izrazita mana su mu bili slabe radiostanice, zbog kojih su se piloti često sporazumijevali znakovima rukom i mahanjem krilima. Imao je samo dvije strojnice Breda kalibra 12,7 mm, što je donekle smanjivalo njegovu učinkovitost.